《和东坡馈岁别岁诗 其一》
清代·韩菼

《木瓜》知苞苴，厚意聊以佐。滥觞自古人，后来乃以货。

如闻滥夜间，取印如斗大。岂知幽栖者，岁晚只高卧。

狼藉惟琴书，芳尘凝满座。借问腐儒餐，无乃出马磨。

敢波及父老，简略诚吾过。清风傥可赠，于喁请君和。

作者简介：韩菼（1637年-1704年），字元少，别号慕庐，长洲人（今苏州）。性嗜酒。顺天乡试时，尚书徐乾学取之遗卷中。康熙十一年（1672年）入国子监做监生。康熙十二年（1673年）中状元，授翰林院修撰，修《孝经衍义》百卷。历官日讲起居注官、右赞善、侍讲、侍读，礼部侍郎、吏部右侍郎，官至礼部尚书兼翰林院掌院学士。